Augustis 1971 kirjutas sama aasta kevadel valimised ülekaalukalt võitnud Indira Gandhi alla Nõukogude Liiduga "Rahu, sõpruse ja koostöö paktile". Läbirääkimised koostöölepingu sisu üle peeti rangelt salajas, kokku olid salajaste läbirääkimiste sisust teadlikud ehk ainult pool tosinat India valitsuse liiget. Kuna India Kommunistlik Partei ei suutnud nigelate valimistulemuste tõttu riigi valitsuse otsuseid oluliselt mõjutada, soovitati vastava meelsusega inimestel liituda Gandhi poolt juhitava Kongressiga. Sõlmitud koostööleping oli suur triumf ka KGB jaoks, 1970ndate alguses oli KGB kohalolek Indias maailma suurim väljaspool sovetiblokki, residentsidega Delhis, Bombais, Kalkuttas ja Madrases.